b'\n_START_ARTICLE_\nVodnik (Slovenska vojska)\n_START_PARAGRAPH_\nVodnik je prvi pod\xc4\x8dastni\xc5\xa1ki \xc4\x8din v Slovenski vojski (SV). Vodnik je tako nadrejen naddesetniku in podrejen vi\xc5\xa1jemu vodniku._NEWLINE_V skladu z Natovim standardom STANAG 2116  spada \xc4\x8din v razred OR-5. _NEWLINE_Vodnik poveljuje oddelku (za\xc4\x8detna oz. osnovna pod\xc4\x8dastni\xc5\xa1ka dol\xc5\xbenost). Izjemoma poveljuje skupini, \xc4\x8de je to dolo\xc4\x8deno s formacijo,  Uri in usposablja posameznika in skupine v oddelku. Razvija in vzdr\xc5\xbeuje bojno pripravljenost. Izvaja bojne postopke. Vzdr\xc5\xbeuje disciplino in nadzira izvajanje nalog. Pozna program usposabljanja, pravilnike, normative, ter jih v praksi dosledno upo\xc5\xa1teva. Dnevno spremlja, preverja in ocenjuje znanje podrejenih._NEWLINE_Vodnik deluje v okolju kjer se \xc2\xbbkre\xc5\xa1ejo iskre\xc2\xab. Lahko bi ga tudi opisali kot to\xc4\x8dko, kjer se sre\xc4\x8data kladivo in nakovalo. Ne glede na to, da je najni\xc5\xbeji po \xc4\x8dinu v pod\xc4\x8dastni\xc5\xa1ki liniji, ima najve\xc4\x8dji neposredni vpliv na podrejene. Vojaki, ki so glavna mo\xc4\x8d vojske se vedno najprej sre\xc4\x8dajo z vodnikom kot prvim pod\xc4\x8dastnikom v liniji poveljevanja. Najve\xc4\x8dkrat je njihov vzor ter je odgovoren za osebni izgled in urejenost vojakov._NEWLINE_Tipi\xc4\x8dne dol\xc5\xbenosti so poveljnik posadke, poveljnik oddelka, P\xc4\x8c specialist, vodja posebne skupine.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, peterokotne plo\xc5\xa1\xc4\x8dice, na kateri se nahaja lipov list.\n_START_SECTION_\nZakonodaja\n_START_PARAGRAPH_\nVodnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba je lahko imenovana v \xc4\x8din vodnika, \xc4\x8de s \xc4\x8dinom desetnika uspe\xc5\xa1no kon\xc4\x8da \xc5\xa1olanje na OVSIU \xc5\xa0ole za pod\xc4\x8dastnike Slovenske vojske.'